সদৌ অসম প্ৰশিক্ষনপ্ৰাপ্ত গৃহৰক্ষী সন্থাৰ আহ্বান মৰ্মে বিশ্বনাথ জিলা সমিতিয়েও আজিৰে পৰা অনিৰ্দিষ্টকালীন কৰ্মবিৰতি পালন কৰে। আজি ৰাতিপুৱা ৬ বজাৰ পৰা সকলো গৃহৰক্ষীয়ে কৰ্মৰ পৰা বিৰত থাকি বিশ্বনাথ চাৰিআলি সদৰ আৰক্ষী থানা চৌহদত ধৰ্মঘট পালন কৰে।
গৃহৰক্ষী জোৱানসকলে হাতে হাতে প্লে-কাৰ্ডলৈ কৰ্মবিৰতিৰে ধৰ্মঘটত বহে।
গৃহৰক্ষী সকলে গৃহৰক্ষী জোৱানসকলৰ চাকৰি নিয়মীয়াকৰণ কৰাৰ ব্যৱস্থা কৰিবলৈ দাবী জনায়। সমান কামৰ বাবে সমান দৰমহা তৎকালীনভাৱে আদায় দিয়াৰো দাবী কৰে গৃহৰক্ষী জোৱানসকলে।
অসম আৰক্ষীৰ কনিষ্টবল পদৰ শাৰীৰিক পৰক্ষীত উত্তীৰ্ণ হোৱা সকলো গৃহৰক্ষী জোৱানক নিযুক্তি প্ৰদান কৰাৰ বাবেও তেওঁলোকে দাবী কৰে।
চৰকাৰে দাবীসমূহ মানি নোলোৱা পৰ্যন্ত এই কৰ্মবিৰতি কাৰ্যসূচী বাহল থাকিব বুলি জানিবলৈ দিয়ে গৃহৰক্ষী জোৱানসকলে।
আনহাতে, ইতিমধ্যে গৃহৰক্ষী বাহিনীৰ দুগৰাকী জোৱানে নিজৰ পৰিয়াল পোহ-পাল দিব নোৱাৰি আত্মহননৰ পথ বাছি লৈছে আৰু বাকীসকলেও যদি অনাগত সময়ত এই পথ বাছি লবলগীয়া পৰিস্থিতিৰ সৃষ্টি হয়, তেনেহলে তাৰ বাবে চৰকাৰ সম্পূৰ্ণ দায়ী হব বুলি গৃহৰক্ষী জোৱানসকলে সকীয়াই দিয়ে।
আজিৰ এই প্ৰতিবাদী কাৰ্যসূচীত গৃহৰক্ষী বাহিনীৰ বিশ্বনাথ জিলা সমিতিৰ সভাপতি মানস জ্যোতি মহন্ত, সাধাৰণ সম্পাদক নেকিব আহমেদকে ধৰি সহস্ৰাধিক গৃহৰক্ষী বাহিনীৰ জোৱানে অংশগ্ৰহণ কৰে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
